PMIndiaData/PMIndiaSum huggingface dataset:
డిబ్రూగ‌ఢ్ స‌మీపంలోని లెపెట్ కాటా వ‌ద్ద బ్ర‌హ్మ‌పుత్ర క్రాక‌ర్ అండ్ పాలిమ‌ర్ లిమిటెడ్ ను, ఇంకా నుమాలీగ‌ఢ్ రిఫైన‌రీస్ లిమిటెడ్ మైన‌పు ఉత్పాద‌క విభాగాన్ని దేశానికి అంకితం చేసిన ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ ఈ రోజు డిబ్రూగ‌ఢ్ స‌మీపంలోని లెపేట్ కాటా లో పెట్రో-ర‌సాయ‌నాల ప్రాంగ‌ణమైన‌ బ్ర‌హ్మ‌పుత్ర క్రాక‌ర్ అండ్ పాలిమ‌ర్ లిమిటెడ్ ను దేశానికి అంకితం చేశారు. అలాగే, నుమాలీగ‌ఢ్ రిఫైన‌రీస్ లిమిటెడ్ మైన‌పు ఉత్పాద‌క విభాగాన్ని కూడా దేశానికి ఆయ‌న అంకితం చేశారు. ఈ సంద‌ర్భంగా ప్ర‌ధాన మంత్రి ప్ర‌సంగిస్తూ, దేశానికి ఈ రోజు అంకితం చేస్తున్న ఈ రెండు ప్రాజెక్టులు రెండు కార‌ణాల రీత్యా ముఖ్య‌మైన‌వి అని తెలిపారు. ప్రాకృతిక ముడి ప‌దార్థాల‌కు అవి జోడించే విలువ ఒక కార‌ణం అని, ఈ ప్రాజెక్టులు అస్పాం యువ‌త‌కు క‌ల్పించే ఉపాధి అవ‌కాశాలు రెండో కార‌ణం అని వివ‌రించారు. ఈ ప్రాజెక్టుల‌ను దేశానికి అంకితం చేయ‌డంతో, దేశ‌మంత‌టా సంతోషం (ఆనంద్) వెల్లివిరియ‌డంతో పాటు అస్సాంలో ఎల్లెడ‌లా హ‌ర్షం (స‌ర్బానంద్) వ్య‌క్తం అయిన‌ట్లు ప్ర‌ధాన మంత్రి చెప్పారు. ప్రాజెక్టుల‌ను స‌కాలంలో పూర్తి చేయ‌డానికి ఎంతో ప్రాముఖ్యం ఉంద‌ని ప్ర‌ధాన మంత్రి చెబుతూ, దీని వ‌ల్ల ఉపాధి ల‌భించ‌డ‌మే కాకుండా నిర్మాణ వ్య‌యాలు భారీఎత్తున పెరిగిపోకుండా క‌ట్ట‌డి చేయ‌వ‌చ్చ‌న్నారు. భార‌త‌దేశ యువ‌తీయువ‌కుల‌కు ఉపాధిని సృష్టించాలంటే దేశంలో పారిశ్రామిక పురోగ‌తి వేగంగా జ‌ర‌గ‌డం అవ‌స‌ర‌మ‌ని ఆయ‌న చెప్పారు. ఈ దృష్టికోణంలో నుంచే తాను ‘ప్రగ‌తి’ అనే ఒక కార్య‌క్ర‌మాన్ని తీసుకువ‌చ్చిన‌ట్లు ప్ర‌ధాన మంత్రి ప్ర‌స్తావించారు. ప్ర‌గ‌తి.. మ‌ధ్య‌లో ప‌నులు నిల‌చిపోయిన ల‌క్ష‌లాది కోట్ల రూపాయ‌ల విలువైన ప్రాజెక్టుల‌కు ఉత్తేజం క‌లిగిస్తోంద‌న్నారు. భార‌త‌దేశం అన్ని రంగాల‌లోనూ పురోగ‌మించాలంటే దేశంలోని తూర్పు ప్రాంతాలు అభివృద్ధి ప‌థంలో సాగాల‌ని ప్ర‌ధాన మంత్రి పున‌రుద్ఘాటించారు. ఇందుకోసం కేంద్ర ప్ర‌భుత్వం ఈశాన్య ప్రాంతాల‌లో మౌలిక స‌దుపాయాలను, క‌నెక్టివిటీని పెంచ‌డం ద్వారా ఈశాన్య ప్రాంతాల పైన ప్ర‌త్యేక శ్ర‌ద్ధ తీసుకుంటోంద‌ని ఆయ‌న చెప్పారు. ‘ముద్ర‌’, స్టార్ట‌ప్ ఇండియా కార్య‌క్ర‌మాలు స‌హా కేంద్ర ప్ర‌భుత్వం అమ‌లుచేస్తున్న‌ కార్య‌క్ర‌మాలు యువ‌త‌కు స‌రికొత్త అవ‌కాశాల‌ను క‌ల్పించ‌డమే ధ్యేయంగా రూపొందిన కార్య‌క్ర‌మాలు అని ప్ర‌ధాన మంత్రి వివ‌రించారు. ఉపాధి అవ‌కాశాలను ఒక్క పెద్ద న‌గ‌రాల‌లో మాత్ర‌మే కాకుండా, చిన్న ప‌ట్ట‌ణాల‌లో కూడా క‌ల్పించాల‌ని ఆయ‌న అన్నారు. స‌హ‌కారాత్మ‌క‌మైన స‌మాఖ్య సిద్ధాంతం ప్రాతిప‌దిక‌న కేంద్ర ప్ర‌భుత్వం ప‌నిచేస్తోంద‌ని, అభివృద్ధి సాధ‌న‌కు అటు కేంద్రం, ఇటు రాష్ట్రాలు క‌ల‌సి న‌డ‌వాల‌న్నారు.
2018, జూన్ 14వ తేదీన ఛత్తీస్ గఢ్ లో ప‌ర్య‌టించ‌నున్న ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ జూన్ 14వ తేదీ గురువారం నాడు ఛత్తీస్ గఢ్ లో ప‌ర్య‌టించ‌నున్నారు. భిలాయి లో ఆధునికీక‌రించిన మ‌రియు సామ‌ర్ధ్యాన్ని విస్త‌రించిన‌టువంటి భిలాయి స్టీల్ ప్లాంటు ను దేశ ప్ర‌జ‌ల‌కు ప్ర‌ధాన మంత్రి అంకితం చేస్తారు. ఈ ఆధునికీక‌ర‌ణ కార్య‌క్ర‌మం లో భాగంగా ఉత్పాద‌క‌త‌, నాణ్య‌త‌, వ్య‌యం, స్ప‌ర్ధాత్మ‌క‌త‌, శ‌క్తి వినియోగంలో సామ‌ర్ధ్యం, ఇంకా ప‌ర్యావ‌ర‌ణ ప‌రిర‌క్ష‌ణ రంగాల‌లో అత్య‌ాధునిక సాంకేతిక విజ్ఞానాన్ని నెలకొల్పడం జరిగింది. ఇదే కార్య‌క్ర‌మంలో భాగంగా, ఐఐటి భిలాయి కి శాశ్వ‌త ప్రాంగ‌ణ నిర్మాణం కోసం శ్రీ న‌రేంద్ర మోదీ పునాది రాయి ని వేస్తారు. ఆయ‌న భారత్ నెట్ యొక్క రెండో ద‌శ కు ఆరంభ సూచ‌కమైన ఓ ఫ‌ల‌కాన్ని ఆవిష్క‌రిస్తారు. భారత్ నెట్ ప్రాజెక్టు లో భాగంగా గ్రామ పంచాయ‌తీ ల‌ను భూగ‌ర్భ ఆప్టిక‌ల్ ఫైబ‌ర్ నెట్‌వ‌ర్క్ సంధానాన్ని కల్పించడం జరుగుతుంది. జ‌గ్‌ ద‌ల్‌ పుర్ మ‌రియు రాయ్‌ పుర్ ల మ‌ధ్య గగనతల సేవల‌ను ప్ర‌ధాన మంత్రి ప్రారంభించనున్నారు. వివిధ ప‌థ‌కాల ల‌బ్దిదారుల‌కు ల్యాప్‌టాప్ ల‌ను, ధృవ ప‌త్రాల‌ను మ‌రియు చెక్కులు త‌దిత‌ర ప‌త్రాల‌ను కూడా ప్ర‌ధాన మంత్రి వితరణ చేస్తారు. ఒక జ‌న స‌భ‌ ను ఉద్దేశించి ఆయ‌న ప్ర‌సంగిస్తారు. భిలాయి కి చేరుకోవడానికన్నా ముందు ప్ర‌ధాన మంత్రి నయా రాయ్‌ పుర్ స్మార్ట్ సిటీ ని సంద‌ర్శించి ఇంటిగ్రేటెడ్ కమాండ్ అండ్ కంట్రోల్ సెంట‌ర్ ను ప్రారంభిస్తారు.
కామ‌న్‌వెల్త్ గేమ్స్ ప‌త‌క విజేత‌ల‌తో ప్ర‌ధాన మంత్రి సంభాష‌ణ‌

ఇటీవ‌లే ముగిసిన కామ‌న్‌వెల్త్ గేమ్స్ లో ప‌త‌కాలను గెలుచుకొన్న వారు ప్ర‌ధాన మంత్రి శ్రీ న‌రేంద్ర మోదీ ని ఈ రోజు లోక్ క‌ళ్యాణ్ మార్గ్ లో క‌లుసుకొన్నారు. ఈ సంద‌ర్భంగా వారితో ఆయ‌న సంభాషించారు. ప‌త‌క విజేత‌లంద‌రికీ ప్ర‌ధాన మంత్రి ప్రశంసించారు. అంతేకాకుండా, ప‌త‌కాలను గెలుచుకోలేక‌పోయినప్ప‌టికీ గౌరవప్రదమైన ప్రదర్శన ను ఇచ్చిన వారిని సైతం ఆయ‌న అభినందించారు. క్రీడాంగ‌ణంలో సిద్ధించే సాఫ‌ల్యాలు ప్ర‌తి ఒక్క‌రిలోనూ ప్రేర‌ణ‌ను క‌లిగిస్తాయ‌ని ఆయ‌న అన్నారు. ప‌త‌క విజేత‌లు వారి యొక్క క్రీడా విన్యాసాల‌తో భార‌త‌దేశం యొక్క స్థాయి ని పెంచార‌ని ఆయ‌న పేర్కొన్నారు. ప్ర‌పంచ క్రీడా రంగ‌స్థ‌లంలో ఒక భార‌తీయ క్రీడాకారుడు/క్రీడాకారిణి విజ‌యాన్ని సాధించిన‌ప్పుడల్లా ఎగసేది భార‌తీయ ప‌తాక‌మేన‌ని ఆయ‌న చెప్పారు. ప్ర‌స్తుతం ఒక క్రీడాకారుడు/క‌్రీడాకారిణి యొక్క జీవితం ప‌లు ద‌శాబ్దాల‌కు విస్త‌రిస్తోందని ప్ర‌ధాన మంత్రి అన్నారు. ఈ సంద‌ర్భంలో మేరీ కామ్ గారు పార్ల‌మెంటు స‌భ్యురాలుగా ఉండి కూడా బంగారు ప‌త‌కాల‌ను కైవ‌సం చేసుకొంటున్నార‌ని ఆయన ఉదాహ‌రించారు. అలాగే, పుల్లెల గోపీచంద్ గారు ఒక ఆట‌గాడిగా ఎంతో విజ‌య‌వంత‌మైన‌టువంటి వృత్తి జీవ‌నాన్ని గ‌డిపిన అనంత‌రం అనేక మంది వేరు వేరు ఆట‌గాళ్ళ‌కు శిక్ష‌ణ‌ను ఇస్తూ, మార్గదర్శకుడుగా ఉంటున్నార‌ని ఆయ‌న ప్ర‌స్తావించారు. ఇవాళ క్రీడాకారుల‌కు ప్ర‌తిభ, శిక్ష‌ణ‌, ఏకాగ్ర‌త‌ మరియు క‌ఠోర శ్ర‌మ‌ లతో పాటు మాన‌సిక ప‌టుత్వం కూడా ముఖ్య‌మ‌ని ప్ర‌ధాన మంత్రి వివరించారు. ఈ సంద‌ర్భంలో యోగ యొక్క ప్ర‌యోజ‌నాల‌ను గురించి ఆయ‌న వ‌ల్లించారు. క్రీడాకారులు వారి బాల్యం నాటి నుండి దారిని చూపించిన వివిధ గురువులను, సలహాదారులను మ‌రియు ఉపాధ్యాయుల‌ను జ్ఞాప‌కం పెట్టుకొని వారితో అనుబంధాన్ని కొన‌సాగించాల‌ని ప్ర‌ధాన మంత్రి విజ్ఞ‌ప్తి చేశారు. ఈ కార్య‌క్ర‌మంలో యువ‌జ‌న వ్య‌వ‌హారాలు మ‌రియు క్రీడ‌ల శాఖ స‌హాయ మంత్రి (స్వ‌తంత్ర బాధ్య‌త‌) కర్నల్ రాజ్యవర్ధన్ సింహ్ రాఠౌడ్ పాలుపంచుకొన్నారు.
వారాణసీ కేంద్రం గా పనిచేస్తున్న ఎన్ జిఒ ల ప్రతినిధుల తో రేపటి రోజు న సంభాషించనున్న ప్రధాన మంత్రి

కోవిడ్ విశ్వమారి ని దృష్టి లో పెట్టుకొని లాక్ డౌన్ ను విధించిన కాలం లో, వారాణసీ నివాసులు మరియు సామాజిక సంస్థ ల సభ్యులు వారి సొంత ప్రయాసల ద్వారాను మరియు జిల్లా పాలన యంత్రాంగాని కి సహాయాన్ని చేయడం ద్వారాను అవసరార్థులు అందరి కి సకాలం లో ఆహారం లభ్యం అయ్యేటట్టు చూశారు. అటువంటి సంస్థల కు చెందిన ప్రతినిధుల అనుభవాన్ని గురించి మరియు వారి ప్రయాసల ను గురించి తెలుసుకోవడం కోసం వారి తో రేపటి రోజు న వీడియో కాన్ఫరెన్స్ మాధ్యమం ద్వారా ప్రధాన మంత్రి శ్రీ నరేంద్ర మోదీ సంభాషించనున్నారు. లాక్ డౌన్ కాలం లో, వారాణసీ లో వంద కు పైగా సంస్థ లు జిల్లా పాలన యంత్రాంగం యొక్క ఆహార విభాగం మాధ్యమం ద్వారా ను, అలాగే వాటి స్వీయ ప్రయత్నాల ద్వారా ను దాదాపు 20 లక్ష ల ఆహార పొట్లాల ను, ఇంకా 2 లక్ష ల పొడి ఆహార పదార్థాల ను పంచి ఇచ్చాయి. ఆహార పంపిణీ కి తోడు, ఈ సంస్థ లు ముసుగు లు, సానిటైజర్ లు వంటి వాటి పంపిణీ లో కూడా వాటి పాత్ర ను పోషించాయి. జిల్లా పాలన యంత్రాంగం వాటి ని ‘కరోనా యోధులు’ గా గౌరవించింది.. ఈ సంస్థ లు విద్య రంగం, సామాజిక రంగం, ధార్మిక రంగం, స్వాస్థ్య రంగం వంటి విభిన్న రంగాలు మరియు హోటల్స్/ సోశల్ క్లబ్స్ ఇంకా ఇతర వృత్తిపరమైన రంగాల లో కూడాను సేవల ను అందిస్తున్నాయి.
శ్రీ సిద్ధేశ్వర స్వామి జీ కన్నుమూత పట్ల సంతాపాన్ని వ్యక్తం చేసిన ప్రధాన మంత్రి

శ్రీ సిద్ధేశ్వర స్వామి జీ కన్నుమూత పట్ల ప్రధాన మంత్రి శ్రీ నరేంద్ర మోదీ తీవ్ర దుఃఖాన్ని వ్యక్తం చేశారు. పరమపూజ్య శ్రీ సిద్ధేశ్వర స్వామి జీ ని సమాజాని కి ఆయన చేసిన విశిష్ఠ సేవ కు గాను స్మరించుకోవడం జరుగుతుంది అని ప్రధాన మంత్రి శ్రీ మోదీ అన్నారు. ప్రధాన మంత్రి ఒక ట్వీట్ లో – ‘‘పరమ పూజ్య శ్రీ సిద్ధేశ్వర స్వామి జీ ని సమాజాని కి ఆయన చేసిన విశిష్ఠమైన సేవ కు గాను స్మరించుకోవడం జరుగుతుంది. ఇతరుల ఉన్నతి కోసం ఆయన అలుపెరుగక కృషి చేశారు. ఆయన లోని పాండితీపరమైన అభినివేశాని కి గాను కూడాను ఆయన ను గౌరవించడం జరిగింది. ఈ దుఃఖ ఘడియ లో, స్వామి జీ యొక్క అసంఖ్యాక భక్త జనాని కి కలిగిన శోకం లో నేను సైతం పాలుపంచుకొంటున్నాను. ఓం శాంతి.’’ అని పేర్కొన్నారు.
త‌మిళ నాడు లో చక్రవాతం కార‌ణం గా ప్రాణ న‌ష్టం వాటిల్లడం ప‌ట్ల సంతాపం తెలిపిన ప్ర‌ధాన మంత్రి

త‌మిళ నాడు లో చక్రవాతం కార‌ణం గా ప్రాణ న‌ష్టం సంభ‌వించ‌డం ప‌ట్ల ప్ర‌ధాన మంత్రి శ్రీ న‌రేంద్ర మోదీ సంతాపాన్ని వ్య‌క్తం చేశారు. “త‌మిళ నాడు లో కొన్ని ప్రాంతాల లో చక్రవాత ప‌రిస్థితులు త‌ల ఎత్తినందువ‌ల్ల ప్రాణాల‌ను కోల్పోయిన వారి యొక్క కుటుంబ స‌భ్యుల కు కలిగిన దు:ఖం లో నేను సైతం పాలుపంచుకొంటున్నాను. ఈ ఘ‌ట‌న లో క్ష‌త‌గాత్రులైన వారు త్వ‌ర‌గా కోలుకోవాల‌ని నేను ప్రార్ధిస్తున్నాను. చక్రవాతం నేప‌థ్యం లో సాధ్య‌మైన అన్ని విధాలుగా సాయాన్ని అందించే దిశ గా అధికారులు శ్రమిస్తున్నారు. రాష్ట్రం లో చక్రవాత ప‌రిస్థితుల కార‌ణం గా త‌ల ఎత్తిన ప‌రిస్థితి కి సంబంధించి త‌మిళ నాడు ముఖ్య‌మంత్రి తిరు ఇ.కె. ప‌ళ‌నిస్వామి తో నేను మాట్లాడాను. కేంద్రం నుండి చేత‌నైన అన్ని ర‌కాలుగాను స‌హాయాన్ని అందిస్తాం అంటూ హామీ ని ఇచ్చాను. త‌మిళ నాడు ప్ర‌జ‌ల భ‌ద్ర‌త‌ కోసం, శ్రేయం కోసం నేను ప్రార్ధిస్తున్నాను” అని ఒక సందేశం లో ప్ర‌ధాన మంత్రి పేర్కొన్నారు.
మైసూరుదసరా ఉత్సవాల దృశ్యాల ను శేర్ చేసిన ప్రధాన మంత్రి

మైసూరు దసరా ఉత్సవాల తాలూకు దృశ్యాల ను ప్రధాన మంత్రి శ్రీ నరేంద్ర మోదీ శేర్ చేస్తూ, మైసూరు ప్రజలు వారి యొక్క సంస్కృతి ని మరియు వారసత్వాన్ని శోభాయమానమైన రీతి లో పరిరక్షించుకోవాలని చాటుకొంటున్న నిబద్ధత ను ప్రశంసించారు. మైసూరు కు తాను జరిపిన యాత్ర తాలూకు మధురమైన స్మృతుల ను ప్రధాన మంత్రి గుర్తుకు తెచ్చుకొన్నారు. ఈ మధ్యే 2022 యోగ దినం సందర్భం లో ఆయన అక్కడ కు వెళ్లారు. పౌరుల లో ఒకరు చేసిన ఒక ట్వీట్ ను ప్రధాన మంత్రి ఉదాహరిస్తూ, ‘‘మైసూరు దసరా దర్శనీయం. మైసూరు ప్రజలు వారి యొక్క సంస్కృతి ని మరియు వారసత్వాన్ని అంత శోభాయమానం గా పరిరక్షించుకొంటున్నందుకు నేను వారి ని కొనియాడుతున్నాను. నా మైసూరు సందర్శన ల తాలూకు ఆప్యాయమైనటువంటి జ్ఞ‌ాపకాలు నా దగ్గరున్నాయి. ఈ మధ్యే 2022 యోగ దినం నాడు నేను అక్కడ కు వెళ్లాను.’’ అని తాను ఒక ట్వీట్ లో పేర్కొన్నారు.
భార‌త‌దేశానికి, బ్రెజిల్ కు మ‌ధ్య పెట్టుబ‌డి సంబంధ స‌హ‌కార ఒప్పందానికి ఆమోదం తెలిపిన మంత్రివ‌ర్గం

భార‌త‌దేశం, బ్రెజిల్ లు ఇన్వెస్ట్‌మెంట్ కోఆప‌రేష‌న్ అండ్ ఫెసిలిటేష‌న్ ట్రీటి (ఐసిఎఫ్‌టి) పై సంత‌కాలు చేసేందుకు మ‌రియు ఆ ఒప్పందాన్ని ధ్రువ‌ ప‌ర‌చ‌డానికి ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న స‌మావేశ‌మైన కేంద్ర మంత్రివ‌ర్గం ఆమోదం తెలిపింది. ఈ ట్రీటి రెండు దేశాల మ‌ధ్య పెట్టుబ‌డి ప్ర‌వాహాలు వెల్లువెత్తేందుకు దారి తీస్తుంది. భార‌త‌దేశం మ‌రియు బ్రెజిల్ ల మ‌ధ్య సంతకాలు జ‌రిగే ఐసిఎఫ్‌టి భార‌త‌దేశంలో బ్రెజిల్ పెట్టుబ‌డిదారుల‌కు, అలాగే బ్రెజిల్ లో భార‌తీయ పెట్టుబ‌డిదారుల‌కు త‌గిన సదుపాయాల‌ను స‌మ‌కూర్చుతుంది. స‌మాన అవ‌కాశాల‌కు పూచీ ప‌డ‌డం ద్వారా పెట్టుబ‌డిదారుల‌కు ఉత్తేజాన్ని మ‌రియు సౌక‌ర్యాల స్థాయిని ఇది మెరుగు ప‌రచే అవ‌కాశం ఉంది. అంతేకాకుండా పెట్టుబ‌డుల‌కు సంబంధించిన అన్ని విష‌యాల‌ లో ఎటువంటి భేద భావానికి తావు లేకుండా చూడడం ద్వారా పెట్టుబ‌డిదారుల‌కు అనువైన వాతావ‌ర‌ణాన్ని క‌ల్పించగ‌లుగుతుంది. బ్రెజిల్ కు చెందిన పెట్టుబ‌డిదారులంద‌రూ భార‌త‌దేశాన్ని విదేశీ ప్ర‌త్య‌క్ష పెట్టుబ‌డి (ఎఫ్‌డిఐ) గ‌మ్య‌ స్థానంగా ఎంచుకోవ‌డంలో ఈ ట్రీటి వారికి తోడ్పడుతుంది.
పిఎమ్ఎన్ఆర్ఎఫ్ కోసం ప్రధాన మంత్రికి డ్రాఫ్టుల బహూకరణ

ప్ర‌ధాన మంత్రి శ్రీ న‌రేంద్ర మోదీ తో దైనిక్ జాగరణ్ ముఖ్య సంపాదకుడు మరియు ముఖ్య కార్యనిర్వహణ అధికారి (సిఇఒ) శ్రీ సంజయ్ గుప్తా ఈ రోజు భేటీ అయ్యారు. ప్రధాన మంత్రి జాతీయ సహాయ నిధి (పిఎమ్ఎన్ఆర్ఎఫ్)కి గాను రూ.2.71 కోట్ల విలువైన రెండు డిమాండ్ డ్రాఫ్టు లను ప్రధాన మంత్రి కి శ్రీ గుప్తా అందజేశారు.
మేఘాలయ 50వ స్థాపన దినం సందర్భం లో ప్రధాన మంత్రి చేసినప్రసంగం

మేఘాలయ 50వ స్థాపన దినం నాడు మేఘాలయ ప్రజల ను ప్రధాన మంత్రి శ్రీ నరేంద్ర మోదీ శుభాకాంక్షలు తెలిపారు. రాష్ట్ర స్థాపన కు, రాష్ట్రం అభివృద్ధి కి తోడ్పాటు ను అందించిన ప్రతి ఒక్కరి కి ఆయన అభినందనల ను వ్యక్తం చేశారు. ఈ సందర్భం లో ఆయన మాట్లాడుతూ, తాను ప్రధాన మంత్రి గా పదవీబాధ్యతల ను స్వీకరించిన తరువాత నార్థ్ ఈస్టర్న్ కౌన్సిల్ మీట్ కు హాజరు కావడం కోసం శిలాంగ్ ను సందర్శించిన సంగతి ని గుర్తు కు తెచ్చుకొన్నారు. ప్రధాన మంత్రి పదవి లో ఉన్న వ్యక్తి 3-4 దశాబ్దాల అవధి అనంతరం మేఘాలయ కు జరిపిన మొదటి యాత్ర అది. పకృతి తో సన్నిహితం గా మెలగుతారన్న గుర్తింపు ను రాష్ట్ర ప్రజలు మరింత బలపరచడాన్ని ప్రధాన మంత్రి ప్రశంసించారు. ‘‘ ప్రకృతి, ప్రగతి, సంరక్షణ, పర్యావరణం తో అన్యోన్యం గా మనుగడ సాగించడం అనేటటువంటి ఒక సందేశాన్ని ప్రపంచానికి మేఘాలయ ఇచ్చింది’’ అని శ్రీ నరేంద్ర మోదీ అన్నారు. ‘విస్లింగ్ విలేజ్’ సంప్రదాయాన్ని మరియు ప్రతి గ్రామం లో గాయక బృందాలు ఉండడాన్ని గురించి ప్రధాన మంత్రి ప్రస్తావిస్తూ, కళారంగానికి సంగీత రంగానికి రాష్ట్రం అందించిన తోడ్పాటు కు నమస్సులు అర్పించారు. ఈ గడ్డ మీద ప్రతిభావంతులైన కళాకారుల కు కొదువ లేదు. మరి శిలాంగ్ చాంబర్ కాయిర్ దీని ని సరికొత్త శిఖరాల కు తీసుకు పోయింది అని ఆయన అన్నారు. మేఘాలయ లోని సంపన్నమైన క్రీడా సంస్కృతి పైన దేశం ఎన్నో ఆశల ను పెంచుకొంది అని ఆయన అన్నారు. సేంద్రియ వ్యవసాయ రంగం లో రాష్ట్రం పేరు ప్రఖ్యాతులు వృద్ధి చెందుతుండడాన్ని గురించి కూడా ప్రధాన మంత్రి ప్రస్తావించారు. ‘‘మేఘాలయ కు చెందిన సోదరీమణులు వెదురు అల్లిక కళ ను పునరుద్ధరించారు. మరి ఈ రాష్ట్రం లోని కష్టించి పని చేసే రైతులు సేంద్రియ రాష్ట్రం గా మేఘాలయ కు ఉన్న గుర్తింపు ను దృఢతరం చేస్తున్నారు’’ అని ఆయన అన్నారు. ఉత్తమమైన రహదారులు, రైలు మార్గాలు, ఇంకా వాయు సంధానం అంశాల పట్ల ప్రభుత్వాల కు ఉన్న వచన బద్ధత ను ప్రధాన మంత్రి పునరుద్ఘాటించారు. రాష్ట్రం లోని సేంద్రియ ఉత్పత్తుల కు సరికొత్త దేశీయ బజారు తో పాటు ప్రపంచ బజారు కూడా దొరికేటట్లు చూసేందుకు చర్యల ను తీసుకోవడమైంది అని ఆయన అన్నారు. కేంద్ర పథకాల ను ప్రజల వద్దకు తీసుకు పోవడం కోసం రాష్ట్ర ప్రభుత్వం అన్ని విధాలు గాను కృషి చేస్తోంది అని ఆయన అన్నారు. పిఎమ్ గ్రామీణ్ సడక్ యోజన, ఇంకా నేశనల్ లైవ్ లీ హుడ్ మిశన్ ల వంటి పథకాలు మేఘాలయ కు ప్రయోజనాన్ని అందించాయి అని ఆయన వివరించారు. ప్రస్తుతం జల్ జీవన్ మిశన్ 33 శాతం కుటుంబాల కు నల్లా నీటి ని అందించింది. 2019వ సంవత్సరం లో ఈ సౌకర్యం లభించిన కుటుంబాలు ఒక్క శాతమే ఉన్నాయి అని ఆయన వివరించారు. టీకా మందు ను అందజేయడం కోసం డ్రోన్ లను ఉపయోగించిన తొలి విడత రాష్ట్రాల లో మేఘాలయ ఒకటి అని ప్రధాన మంత్రి తెలియజేశారు. పర్యటన రంగాని కి, సేంద్రియ ఉత్పత్తుల కు తోడు గా కొత్త రంగాల ను అభివృద్ధి పరచడాని కి కంకణం కట్టుకోవడం తో పాటు మేఘాలయ ప్రజల కు తన సమర్ధన కొనసాగుతుందంటూ ప్రధాన మంత్రి భరోసా ను ఇస్తూ, తన ప్రసంగాన్ని ముగించారు. DS
గుజరాత్ లోని వడోదర లో జరిగినరోడ్డు ప్రమాదం లో ప్రాణనష్టం సంభవించినందుకు సంతాపాన్ని వ్యక్తం చేసిన ప్రధానమంత్రి

గుజరాత్ లోని వడోదర లో జరిగిన రోడ్డు ప్రమాదం లో ప్రాణనష్టం సంభవించినందుకు ప్ర‌ధాన మంత్రి శ్రీ న‌రేంద్ర మోదీ మానసిక క్షోభ నున వ్యక్తం చేసి, సంతాపాన్ని తెలియజేశారు. మృతుల దగ్గరి సంబంధికుల కు 2 లక్షల రూపాయల వంతున పరిహారాన్ని కూడా ప్రధాన మంత్రి ప్రకటించారు. ఈ దుర్ఘటన లో గాయపడ్డ వ్యక్తుల కు 50,000 రూపాయల వంతున ఇవ్వడం జరుగుతుందని వెల్లడించారు. ప్రధాన మంత్రి కార్యాలయం ఒక ట్వీట్ లో – ‘‘వడోదర జిల్లా లో రోడ్డు ప్రమాదం జరిగిన కారణం గా ప్రాణనష్టం సంభవించినందుకు వ్యథ కు లోనయ్యాను. ప్రియతములను కోల్పోయిన కుటుంబాలకు ఇదే నా సంతాపం. ఈ దుర్ఘటన లో గాయపడ్డ వ్యక్తులు త్వరలోనే పున:స్వస్థులు అగుదురు గాక. మృతుల దగ్గరి సంబంధికుల కు పిఎమ్ఎన్ఆర్ఎఫ్ నుండి 2 లక్షల రూపాయల వంతున ఇవ్వడం జరుగుతుంది. గాయపడ్డ వారికి 50,000 రూపాయల వంతున ఇవ్వడం జరుగుతుంది.’’ అని తెలిపింది.
సంఘ సేవకురాలు పూర్ణిమాబెన్ పక్వాస మరణం పట్ల దు:ఖం వ్యక్తం చేసిన ప్రధాన మంత్రి

సంఘ సేవకురాలు శ్రీమతి పూర్ణిమాబెన్ పక్వాస మరణం పట్ల ప్రధాన మంత్రి శ్రీ నరేంద్ర మోదీ దు:ఖం వ్యక్తం చేశారు. “పూర్ణిమాబెన్ పక్వాస మరణం గురించి విన్నాను. ఈ వార్త నాకెంతో దు:ఖం కలిగించింది. ఆమె అసాధారణ వ్యక్తిత్వం కలిగిన వారు. ఆదివాసీ బాలికలకు చదువు చెప్పడంలో అసామాన్య కృషి చేశారు. పూర్ణిమాబెన్ చిరకాలం జీవించారు.. 103 ఏళ్ల వయస్సులో మనను వీడి వెళ్లారు. నేను సపుతారా ను సందర్శించినపుడల్లా ఆమెతో జరిపిన సంభాషణ లు నాకు ఇప్పుడు గుర్తుకొస్తున్నాయి. కీర్తిశేషురాలయిన పూర్ణిమాబెన్ కుమార్తె సోనాల్ మాన్ సింగ్ తో మాట్లాడి, నా ప్రగాఢ సంతాపాన్ని తెలియజేశాను” అని ప్రధాన మంత్రి పేర్కొన్నారు.
విశిష్టమైన బైసాఖీ సందర్భం లో దేశ ప్రజలకు శుభాకాంక్షలు తెలిపిన ప్ర‌ధాన మంత్రి

విశిష్టమైనటువంటి బైసాఖీ సందర్భాన్ని పురస్కరించుకొని దేశ ప్రజల కు ప్ర‌ధాన మంత్రి శ్రీ న‌రేంద్ర మోదీ శుభాకాంక్షల ను వ్యక్తం చేశారు. ప్రధాన మంత్రి ఒక ట్వీట్ లో – ‘‘ప్రతి ఒక్కరి కి ఇవే బైసాఖీ శుభాకాంక్షలు. ఈ పండుగ మన అందరి జీవనం లో హర్షోల్లాసాల భావనల ను మరియు క్షేమాన్ని పెంపొందింపచేయాలి అంటూ ఆ ఈశ్వరుడి ని ప్రార్థిస్తున్నాను. అందరి కి సాఫల్యం మరియు సమృద్ధి తాలూకు వరం లభించు గాక.’’ అని పేర్కొన్నారు.
బిహార్ దివ‌స్ నాడు బిహార్ ప్ర‌జ‌ల‌కు శుభాకాంక్షలు తెలిపిన ప్ర‌ధాన మంత్రి

బిహార్ దివ‌స్ నాడు ప్ర‌ధాన మంత్రి శ్రీ న‌రేంద్ర మోదీ బిహార్ ప్ర‌జ‌ల‌కు శుభాకాంక్షలు తెలిపారు. “బిహార్ లోని నా సోద‌రీమ‌ణులకు మ‌రియు సోద‌రుల‌కు ఇవే నా హార్దిక శుభాకాంక్షలు. చారిత్ర‌క కాలం నాటి నుండి దేశ పురోగ‌తి కోసం బిహార్ పోషించినటువంటి పాత్ర అనుసరించదగ్గదిగా మరియు ఘనమైందిగా ఉంటూ వ‌స్తోంది” అని ప్ర‌ధాన మంత్రి త‌న సందేశంలో పేర్కొన్నారు.
ఆంధ్ర ప్రదేశ్ ప్రజల కు ఆ రాష్ట్ర స్థాపక దినం సందర్భం లో శుభాకాంక్షలుతెలిపిన ప్రధాన మంత్రి

ఆంధ్ర ప్రదేశ్ ప్రజల కు ఆ రాష్ట్ర స్థాపన దినం సందర్భం లో ప్రధాన మంత్రి శ్రీ నరేంద్ర మోదీ శుభాకాంక్షలు తెలిపారు. ప్రధాన మంత్రి ఒక ట్వీట్ లో – ‘‘ఆంధ్ర ప్రదేశ్ లోని నా సోదరీమణుల కు మరియు సోదరుల కు రాష్ట్ర స్థాపన దినం నాడు ఇవే శుభాకాంక్షలు. ఆంధ్ర ప్రదేశ్ ప్రజలు వారి నైపుణ్యాలకు, దృఢ సంకల్పానికి, ఇంకా పట్టుదల కు మారు పేరు గా నిలచారు. ఈ కారణం గానే వారు అనేక రంగాల లో సఫలమయ్యారు. ఆంధ్ర ప్రదేశ్ ప్రజలు ఎల్లప్పుడూ సంతోషం గాను, ఆరోగ్యం గాను, విజేతలు గాను ఉందురు గాక.’’ అని పేర్కొన్నారు.
మంత్రిమండలి దృష్టికి సి ఇ ఆర్ టి – ఐఎన్ ఇండియాకు సి ఇ ఆర్ టి – యుకె కు మధ్య కుదిరిన ఎమ్ ఒ యు

ఇండియన్ కంప్యూటర్ ఎమర్జెన్సీ టీమ్ (సి ఇ ఆర్ టి-ఐఎన్)కు యుకె మినిస్ట్రీ ఆఫ్కేబినెట్ ఆఫీస్ (సైబర్ భద్రతపై కేబినెట్కార్యాలయ విభాగమైన సి ఇ ఆర్ టి – యుకె ప్రాతినిధ్యం వహిస్తున్న)కు మధ్య 2016, మే 20వ తేదీన సంతకాలు జరిగిన ఒక అవగాహన పూర్వక ఒప్పందం (ఎమ్ ఒ యు) వివరాలను మంత్రి మండలికి నివేదించారు. ప్రధాన మంత్రి శ్రీ నరేంద్ర మోదీ కేంద్ర మంత్రివర్గ సమావేశానికి అధ్యక్షత వహించారు. ఈ ఎమ్ ఒ యు సైబర్ భద్రతకు సంబంధించి జరిగే ఏ ఘటనలనైనా కనిపెట్టడంలో పరిష్కరించడంలో మరియు నివారించడంలో భారత దేశం, యునైటెడ్ కింగ్ డమ్ ఈ రెండు దేశాలు వాటి వాటి పరిజ్ఞానాన్ని, అనుభవాన్ని ఒకరికి మరొకరు ఇచ్చిపుచ్చుకొనే ప్రక్రియలో మరింత సహకరించుకొనేలా దోహదపడుతుంది. గౌరవనీయ ప్రధాన మంత్రి 2015, నవంబర్ లో యుకె లో పర్యటించిన సందర్భంగా చర్చించిన అంశాలలో సైబర్ భద్రత కూడా ఒక అంశం అయింది. ఈ ఎమ్ ఒ యు తో ఇందులో పాలుపంచుకొనే దేశాలు సైబర్ దాడులకు సంబంధించిన సాంకేతిక సమాచారాన్నిపరస్పరం ఆదాన ప్రదానం చేసుకోవచ్చు; సైబర్ భద్రతను భంగపరిచే సంఘటనలకు తగిన ప్రతి చర్యలు చేపట్టవచ్చు. అలాగే సైబర్ దాడులను నిరోధించడానికి పరిష్కార మార్గాలను అన్వేషించవచ్చు. ఇప్పటికే అనుసరిస్తున్న సైబర్ భద్రత సంబంధిత విధానాలు, అత్యుత్తమ పద్ధతుల సమాచారాన్ని అవి మార్పిడి చేసుకోవచ్చు. రెండు దేశాలలోను సైబర్ రంగాన్ని బలోపేతం చేయడానికి ఆ రంగంలో సామర్థ్యం పెంపుదలకు, సంబంధాల మెరుగుదలకు ఈ ఎమ్ ఒ యు తోడ్పడుతుంది. ఇంతకు క్రితం సి ఇ ఆర్ టి – ఐఎన్ ఏడు దేశాలు.. కొరియా, కెనడా, ఆస్ట్రేలియా, మలేషియా, సింగపూర్, జపాన్ మరియు ఉబ్జెకిస్తాన్ లలోని ఇదే కోవకు చెందిన/దాదాపు ఇదే తరహా విధులను నిర్వర్తిస్తున్న సంస్థలతో ఎమ్ ఒ యు లను కుదుర్చుకున్నది. విదేశీ వ్యవహారాల మంత్రిత్వ శాఖ కూడా షాంఘయ్ కోపరేషన్ ఆర్గనైజేషన్ తో కలసి పని చేసేందుకు కుదుర్చుకున్న ఎమ్ ఒ యు లో సైబర్ భద్రత కూడా ఒక రంగంగా ఉంది.
మన యువత క్రీడా రంగంలో రాణించేలా ఈ వేగాన్ని.. స్ఫూర్తిని కొనసాగిద్దాం: ప్రధానమంత్రి

క్రీడా రంగంలో మన యువతరం రాణించేలా ఇదే వేగాన్ని.. స్ఫూర్తిని కొనసాగిద్దామని ప్రధానమంత్రి శ్రీ నరేంద్ర మోదీ పిలుపునిచ్చారు. ఈ మేరకు దూరదర్శన్‌ న్యూస్‌ ట్వీట్‌పై స్పందిస్తూ పంపిన సందేశంలో- “ఇది మీకెంతో సంతోషం కలిగించే వార్తా విశేషం. ఇదే జోరును కొనసాగిస్తూ మన యువతరం క్రీడారంగంలో వెలుగొందేలా స్ఫూర్తినిద్దాం” అని ప్రధానమంత్రి పేర్కొన్నారు.
మూడుసార్లు త‌లాక్ ఉచ్చ‌రించే అంశం పై సుప్రీం కోర్టు తీర్పును స్వాగ‌తించిన‌ ప్ర‌ధాన మంత్రి

త‌లాక్ అంటూ మూడు సార్లు పలికే అంశం పై మాన‌నీయ స‌ర్వోన్న‌త న్యాయ‌స్థానం వెలువరించిన తీర్పును ప్ర‌ధాన మంత్రి శ్రీ న‌రేంద్ర మోదీ అభినందించారు. ఈ తీర్పు చ‌రిత్రాత్మ‌క‌మైందని ప్ర‌ధాన మంత్రి పేర్కొంటూ, ఇది ముస్లిం మ‌హిళ‌ల‌కు స‌మానాధికారాన్ని ప్ర‌దానం చేస్తోంద‌ని, అంతేకాక మ‌హిళ‌ల సాధికారిత దిశ‌గా ఇది ఒక శ‌క్తిమంత‌మైన చ‌ర్య కూడా అని ఆయ‌న అన్నారు. ‘‘మూడు సార్లు త‌లాక్ చెప్ప‌డం అనే అంశంపై మాన‌నీయ సుప్రీం కోర్టు ఇచ్చిన తీర్పు చరిత్రాత్మ‌క‌మైన‌టువంటిది. ఈ తీర్పు ముస్లిం మ‌హిళ‌ల‌కు స‌మానాధికారాన్ని ఇస్తోంది. అలాగే, ఇది మ‌హిళ‌ల సాధికారిత కోసం ఉద్దేశించిన ఒక శ‌క్తిమంత‌మైన చర్య’’ అని ప్ర‌ధాన మంత్రి అన్నారు.
కెప్టెన్ జయ్ నారాయ‌ణ్ ప్ర‌సాద్ నిశాద్ మృతి కి సంతాపం తెలిపిన ప్ర‌ధాన మంత్రి

కెప్టెన్ జయ్ నారాయ‌ణ్ ప్ర‌సాద్ నిశాద్ క‌న్నుమూత ప‌ట్ల ప్ర‌ధాన మంత్రి శ్రీ న‌రేంద్ర మోదీ సంతాపాన్ని వ్య‌క్తం చేశారు. “కెప్టెన్ జయ్ నారాయ‌ణ్ ప్ర‌సాద్ నిశాద్ గారి క‌న్నుమూత దుఃఖదాయ‌కం. ఆయ‌న గొప్ప తత్పరత తో దేశ ప్ర‌జ‌ల‌ కు సేవ‌లను అందించారు. బిహార్ ప్ర‌గ‌తి కి కెప్టెన్ నిశాద్ గారు చేసి కృషి ప్ర‌శంసా పాత్ర‌మైన‌టువంటిది. పేద‌ల‌ కు సాధికారిత క‌ల్ప‌న దిశ గా ఆయ‌న చేసిన కృషి ఎల్ల‌ప్ప‌టికీ గుర్తుండి పోయేదే. ఆయ‌న కుటుంబాని కి మ‌రియు మద్దతుదారుల కు ఇదే నా సంతాపం” అని ఒక సందేశం లో ప్ర‌ధాన మంత్రి పేర్కొన్నారు.
ఆస్ట్రేలియన్ ఓపెన్ సూపర్ సిరీస్ గెలుచుకొన్నందుకు భారతీయ బ్యాడ్మింటన్ క్రీడాకారుడు శ్రీ కిదాంబి శ్రీకాంత్ కు అభినందనలు తెలిపిన ప్రధాన మంత్రి

ఆస్ట్రేలియన్ ఓపెన్ సూపర్ సిరీస్ లో విజేతగా నిలిచిన భారతీయ బ్యాడ్మింటన్ క్రీడాకారుడు శ్రీ కిదాంబి శ్రీకాంత్ ను ప్ర‌ధాన మంత్రి శ్రీ న‌రేంద్ర మోదీ అభినందించారు. ‘‘ఆస్ట్రేలియన్ ఓపెన్ లో శ్రీ కిదాంబి శ్రీకాంత్ సాధించిన విజయానికి మనం నిజంగా చాలా గర్విస్తున్నాం. మరో అద్భుతమైన విజయాన్ని సాధించినందుకు ఆయనను నేను అభినందిస్తున్నాను’’ అని ప్రధాన మంత్రి తన సందేశంలో పేర్కొన్నారు.
న‌టి శ్రీ‌దేవి హ‌ఠాన్మ‌ర‌ణం ప‌ట్ల ప్ర‌ధాన‌మంత్రి సంతాపం

ప్ర‌ధాన‌మంత్రి శ్రీ న‌రేంద్ర‌మోదీ న‌టి శ్రీ‌దేవి హ‌ఠాన్మ‌ర‌ణం ప‌ట్ల సంతాపం ప్ర‌క‌టించారు. ప్ర‌ముఖ న‌టి శ్రీదేవి అకాల మ‌ర‌ణం చెద‌డం నాకెంతో విచారం క‌లిగించింది. ఆమె సుదీర్ఘ న‌ట జీవితంలో భిన్న పాత్ర‌లు, చిర‌కాలం గుర్తుండిపోయే న‌ట‌న‌తో అంద‌రికీ ఆక‌ట్టుకున్న చ‌క్క‌ని న‌టి ఆమె. శ్రీ‌దేవి కుటుంబానికి, ఆమె అభిమానుల‌కు ఈ విచార స‌మ‌యంలో నా ప్ర‌గాఢ సానుభూతి తెలియ‌చేస్తున్నాను. ఆమె ఆత్మ‌కు శాంతి క‌ల‌గాల‌ని ప్రార్థిస్తున్నాను అని ప్ర‌ధాన‌మంత్రి త‌న సందేశంలో అన్నారు.
‘జిఇఎం’ వేదికపైఉత్పత్తులు ప్రదర్శిస్తున్నవారికి ప్రధాని ప్రశంస

జీఇఎం వేదికపై తమ ఉత్పత్తులు ప్రదర్శిస్తున్న విక్రేతలను ప్రధానమంత్రి శ్రీ నరేంద్ర మోదీ అభినందించారు. కాగా, 2022-2023 ఆర్థిక సంవత్సరానికిగాను 2022 నవంబరు 29నాటికి ఈ వేదికపై లభ్యమయ్యే వస్తువుల స్థూల విలువ రూ.లక్ష కోట్లకుపైగా నమోదైంది. ఈ మేరకు కేంద్ర మంత్రి శ్రీ పీయూష్‌ గోయల్‌ చేసిన ట్వీట్‌పై ప్రధాని స్పందిస్తూ- “ఇదెంతో అద్భుతమైన సమాచారం! @GeM_India భారత వ్యవస్థాపక ఉత్సాహాన్ని ప్రదర్శించడంతోపాటు పారదర్శకతను పెంపొందించడంలో కొత్తపుంతలు తొక్కింది. ఈ వేదికపై తమ ఉత్పత్తులు ప్రదర్శిస్తున్న వారందరినీ ఈ సందర్భంగా అభినందిస్తున్నాను. అలాగే ఈ బాటను అనుసరించాల్సిందిగా అందరినీ కోరుతున్నాను” అని పేర్కొన్నారు.
నేతాజీ సుభాష్చంద్ర బోస్ 125వ జయంతి తాలూకు ఏడాది పొడవునా ఉత్సవాన్ని జరుపుకోవడానికి సూచకం గాఇండియా గేట్ వద్ద నేతాజీ తాలూకు ఒక భవ్య విగ్రహాన్ని నెలకొల్పడం జరుగుతుంది

గొప్ప స్వాతంత్ర్య యోధుడు నేతాజీ సుభాష్ చంద్ర బోస్ 125వ జయంతి ని స్మరించుకోవడం తో పాటు ఏడాది పొడవునా జరుపుకొనే ఉత్సవాల లో భాగం గా, ఇండియా గేట్ వద్ద నేతాజీ సుభాష్ చంద్ర బోస్ యొక్క భవ్య విగ్రహాన్ని ప్రతిష్ఠించాలని ప్రభుత్వం నిర్ణయించింది. గ్రానైట్ తో తయారు చేసే ఈ విగ్రహం మన స్వాతంత్ర్య పోరాటానికి నేతాజీ అందించినటువంటి అపారమైన తోడ్పాటు కు ఒక సముచితమైన శ్రద్ధాంజలి కావడమే కాకుండా, ఆయన కు దేశం రుణపడి ఉందనే భావన కు ఒక ప్రతీక గా కూడా ఉండగలదు. విగ్రహం తాలూకు పనులు పూర్తి అయ్యేటంతవరకు, నేతాజీ యొక్క హోలోగ్రామ్ ప్రతిమ ను సరిగ్గా అదే ప్రదేశం లో ఏర్పాటు చేయనున్నారు. ఇండియా గేట్ లో నేతాజీ కి చెందిన హోలోగ్రామ్ ప్రతిమ ను ప్రధాన మంత్రి శ్రీ నరేంద్ర మోదీ 2022వ సంవత్సరం లో జనవరి 23వ తేదీ న సాయంత్రం పూట ఇంచుమించు 6 గంటల వేళ కు ఆవిష్కరిస్తారు. హోలోగ్రామ్ ప్రతిమ ను 30,000 లూమెన్ 4కె ప్రొజెక్టర్ ద్వారా నిర్వహించడం జరుగుతుంది. ఒక అదృశ్యమానమైన, హై గెయిన్, 90 శాతం పారదర్శకత్వం తో కూడినటువంటి హోలోగ్రఫిక్ స్క్రీన్ ను సందర్శకుల కు కనపడని విధం గా నెలకొల్పడమైంది. హోలోగ్రామ్ యొక్క ప్రభావాన్ని కలగజేయడం కోసం నేతాజీ యొక్క త్రీడీ ప్రతిబింబాన్ని ఆ తెర మీద ప్రసరింపచేస్తారు. హోలోగ్రామ్ ప్రతిమ పరిమాణం 28 అడుగుల ఎత్తు తోను, 6 అడుగుల వెడల్పు తోను ఉంది. ఈ కార్యక్రమం లో భాగం గా జరిగే ‘సుభాష్ చంద్ర బోస్ ఆపద ప్రబంధన్ పురస్కారాల’ ప్రదాన ఉత్సవం లో 2019, 2020, 2021 ఇంకా 2022 సంవత్సరాల కు గాను ఆ పురస్కారాలను సైతం ప్రధాన మంత్రి ప్రదానం చేయనున్నారు. మొత్తం మీద ఏడు పురస్కారాల ను అందజేయడం జరుగుతుంది. కేంద్ర ప్రభుత్వం విపత్తు నిర్వహణ రంగం లో భారతదేశం లోని వివిధ వ్యక్తుల ద్వారా, సంస్థల ద్వారా అందిన అమూల్యమైనటువంటి తోడ్పాటు ను మరియు నిస్వార్థమైనటువంటి సేవ ను గుర్తించడం కోసమూ, గౌరవించడం కోసమూ ఏటా ‘సుభాష్ చంద్ర బోస్ ఆపద ప్రబంధన్ పురస్కారాల’ ను ప్రవేశపెట్టింది. ప్రతి సంవత్సరం జనవరి 23వ తేదీ నాడు ఈ పురస్కారాల ను ప్రకటించడం జరుగుతుంది. ఈ పురస్కారాల లో భాగం గా ఏదైనా సంస్థ విషయం లో అయితే 51 లక్షల రూపాయల నగదు బహుమతి తో పాటు ఒక ధ్రువ పత్రాన్ని, అదే ఏదైనా వ్యక్తి విషయం లో అయితే ఆ వ్యక్తి కి 5 లక్షల రూపాయల నగదు తో పాటు ఒక ధ్రువ పత్రాన్ని కూడా ఇవ్వడం జరుగుతుంది. స్వాతంత్ర్య యోధుల ను సముచిత రీతి న గౌరవించాలనేది ప్రధాన మంత్రి నిరంతర ప్రయాస గా ఉంటూ వస్తోంది. ఈ ప్రయత్నాల లో భాగం గా ప్రత్యేకించి స్వాతంత్ర్య సేనానుల లో ప్రముఖుడు, దూరదర్శి నాయకుడు నేతాజీ సుభాష్ చంద్ర బోస్ విషయం లో శ్రద్ధ ను వహించడం జరిగింది. ఈ విషయంలో అనేక చర్యల ను చేపట్టడమైంది. వీటి లో, ఆయన జయంతి ని ఏటా ‘పరాక్రమ్ దివస్’ గా నిర్వహించడం జరుగుతుంది. ఇదే భావన తో, గణతంత్ర దినం తాలూకు ఉత్సవాల ఆరంభం ఒక రోజు ముందు గానే – అంటే జనవరి 23 నుంచే – జరుగనుంది.
పూర్వ ప్రధాని శ్రీ రాజీవ్ గాంధీ జయంతి నాడు ఆయన కు శ్రద్ధాంజలి ఘటించిన ప్రధాన మంత్రి

పూర్వ ప్రధాని శ్రీ రాజీవ్ గాంధీ జయంతి సందర్భం లో ప్రధాన మంత్రి శ్రీ నరేంద్ర మోదీ ఆయన కు శ్రద్ధాంజలి ని సమర్పించారు. ప్రధాన మంత్రి ఒక ట్వీట్ లో – ‘‘మన పూర్వ ప్రధాని శ్రీ రాజీవ్ గాంధీ జయంతి సందర్భం లో ఆయన కు ఇదే శ్రద్ధాంజలి.’’ అని పేర్కొన్నారు.